16. 9. 97 De Europæiske Fællesskabers Tidende L 252/33 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 3. september 1997 om eventuelle korrektioner af medlemsstaternes BNI med henblik på gennem- førelse af Rådets direktiv 89/130/EØF, Euratom om harmonisering af fastlæg- gelsen af bruttonationalindkomsten i markedspriser (EØS-relevant tekst) (97/619/EF, Euratom) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til traktaten om oprettelse af Det Euro- pæiske Atomenergifællesskab, under henvisning til Rådets direktiv 89/130/EØF, Euratom af 13. februar 1989 om harmonisering af fastlæg- gelsen af bruttonationalindkomsten i markedspriser (1), og ud fra følgende betragtninger: Det er nødvendigt at sikre, at opgørelserne af bruttonatio- nalindkomsten i markedspriser (BNImp) er sammenligne- lige, pålidelige og fuldstændige; for at opnå dette er det nødvendigt at fastsætte frister for indberetning af eventuelle korrektioner af BNI-opgørel- serne vedrørende de punkter, der er anmeldt, før denne beslutning træder i kraft, jf. artikel 10, stk. 8, sidste punk- tum, i Rådets forordning (EØF, Euratom) nr. 1552/89 af 29. maj 1989 om gennemførelse af afgørelse 88/376/EØF, Euratom om ordningen for Fællesskabernes egne indtægter (?), for at give Kommissionen mulighed for at udtale sig definitivt om disse punkter; listen over de arbejder, der skal udføres af medlemssta- terne, og som er anført i bilag A og B, vedrører de forbe- hold, som Kommissionen endnu ikke officielt har hævet, selv om nogle af disse arbejder allerede er blevet udført og resultaterne heraf meddelt Kommissionen; foranstaltningerne i denne beslutning er i overensstem- melse med udtalelsen fra det udvalg, der er nedsat i medfør af artikel 6 i direktiv 89/130/EØF, Euratom — () EFT L 49 af 21. 2. 1989, s. 26. () EFT L 155 af 7. 6. 1989, s. 1. VEDTAGET FØLGENDE BESLUTNING: Artikel 1 Fristen for indberetning til Kommissionen af eventuelle korrektioner af BNI eller supplerende metodologiske oplysninger, hvoraf det klart fremgår, at der ikke længere er grund til at opretholde de meddelte forbehold vedrø- rende de punkter, der er anmeldt, før denne beslutning træder i kraft, jf. artikel 10, stk. 8, sidste punktum, i forordning (EØF, Euratom) nr. 1552/89 og tilhørende informationer, er fastsat til 1. oktober 1998. De anmeldte punkter er anført i bilag A og B til denne beslutning. De korrektioner, som medlemsstaterne foretager, skal indberettes til Kommissionen, idet alle nødvendige tal- oplysninger og dokumentation vedlægges. For Østrig, Finland og Sverige er fristen for indberetning af korrektioner vedrørende anmeldte punkter anført i bilag A og B den 1. oktober 1999. Artikel 2 Denne beslutning er rettet til medlemsstaterne. Udfærdiget i Bruxelles, den 3. september 1997. På Kommissionens vegne Yves-Thibault DE SILGUY Medlem af Kommissionen